《沧浪曲》
宋代·张方平

五湖波浪涵秋空，风烟萧索愁溶溶。棹扁舟兮长迈，当年则有越相之范公。

乌喙不仁固可恨，文种踟蹰亦已庸。功大不赏威震主，不去必诛今古同。

周霍中曾殆如线，黥韩竟不保其终。谁能持此沧浪曲，寄入三湘棹唱中。

作者简介：（1007—1091）应天宋城人，字安道，号乐全居士。仁宗景祐元年举茂才异等科，复中贤良方正科。历知昆山县，通判睦州。西夏入犯，上平戎十策。历知谏院，论建甚多，主与西夏讲和。累进翰林学士，拜御史中丞，改三司使。出知数州府。英宗治平中召拜翰林学士承旨。神宗即位，拜参知政事，反对任用王安石，极论新法之害。以太子少师致仕。既告老，而论事益切，于用兵、起狱尤反复言之。卒谥文定。有《乐全集》。